ลืมกินยาคุมเม็ดที่ 2 ไม่เกิน 12 ชม.แต่ลืมกินผ่านมา9ชม.จะท้องไหมคะ
สวัสดีค่ะ ในที่นี้น่าจะหมายถึงยาคุมฉุกเฉิน ซึ่งเป็นการคุมกำเนิดด้วยการรับประทานฮอร์โมนเพศในขนาดสูงเข้าไปภายหลังการมีเพศสัมพันธ์ภายใน 72 ชั่วโมง และกิน 2 เม็ดห่างกัน 12 ชั่วโมงไม่แน่ใจว่าอันนี้ที่ผ่านมา 9 ชม.คือนับจากเม็ดแรก หรือนับจาก 12 ชั่วโมงหลังเม็ดแรกที่ควรจะกินยา แต่ไมว่าจะเป็นกรณีใด ถ้านึกได้ ให้กินตามเข้าไปทันที การกินยาไม่ตรงเวลาอาจจะลดประสิทธิภาพของยาลงไป แต่ก็ดีกว่าการกินไม่ครบค่ะและควรสังเกตรอบเดือนอีกครั้งค่ะ หากมาช้ากว่า 35 วันจากครั้งก่อน ควรซื้อชุดตรวจครรภ์ทางปัสสาวะมาตรวจเพิ่มเติม ให้ผลบวกได้ 10-14 วันหลังปฏิสนธิ และการมีเพศสัมพันธ์ในครั้งต่อไป ควรใช้ถุงยางอนามัย หรือยาคุมแบบแผงรายเดือนเพื่อป้องกันไว้ก่อน ไม่ควรใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่น และมีผลข้างเคียงเช่นเลือดออกผิดปกติได้มาก